Svend Auken (S), 2001-02-22:
For det første: Hvordan får vi indsamlet
For det andet: Hvordan sikres det, at den indsamlede mængde tilgår danske genanvendelsesvirksomheder?
Den første problemstilling behandlede vi grundigt sidste forår i forbindelse med beslutningsforslag nr. B 100. Opfølgningen på beretningen vil jeg vende tilbage til sidst i mit indlæg.
Jeg kan lige så godt sige med det samme, at jeg ikke mener, at det på nuværende tidspunkt er nødvendigt eller rimeligt at yde et større økonomisk tilskud til indsamling af transportemballage af plast.
Endvidere vil et økonomisk tilskud til indsamlingsledet på ingen måde kunne sikre danske arbejdspladser i danske genanvendelsesvirksomheder.
Regeringen ser derfor ikke noget formål med at fremme det forslag, som det er formuleret, uanset dets positive hensigt.
Men jeg håber, at vi kan bruge initiativet, som man har taget, til at få en diskussion af - ikke nødvendigvis i dag vil jeg gerne sige - hvordan den danske plastindsamling optimeres yderligere.
Emballagedirektivet fra 1994 stiller en række mål for genanvendelse af emballageaffald.
Mellem 25 pct. og 45 pct. af emballageaffaldet skal materialegenanvendes med et minimum på 15 pct. for hvert materiale: pap, papir, glas, metal og plast.
Målene skal være opfyldt i 2001.
Hvert år skal medlemslandene rapportere til Kommissionen om, hvordan det går med genanvendelse af emballage, og i 2000 blev der indrapporteret data for 1998.
Danmark havde en genanvendelse på 51 pct. totalt og overholder derfor allerede alle 2001-mål, dog med en enkelt undtagelse.
Det er ikke nogen hemmelighed, at genanvendelse af plastemballage er gået noget trægt fremad.
Jeg er derfor i dag glad for at kunne sige, at de endelige tal fra 1999 viser, at genanvendelsen af plastemballage i Danmark var 11 pct. eller ca. 19.000 t, og det er en stigning på hele 70 pct. i forhold til 1998.
Stigningen i indsamlingen skyldes især, at 1999 var det første hele år, hvor de kommunale regulativer har virket. Kommunerne skal anvise transportmateriale af plast til genanvendelse, og der er i forvejen en meget høj genanvendelsesprocent for transportemballager sammenlignet med andet plast og affald.
Det forventes, at indsamlingen er steget betydeligt igen i 2000.
Det skyldes bl.a., at Miljøstyrelsen, kommunerne, affaldsselskaberne og plastindustrien har informeret om, hvordan man kan bidrage til en større indsamlingsprocent.
genanvendelse i 2001
, men der skal fortsat arbejdes med at informere og motivere virksomhederne til at indsamle transportemballageplast til genanvendelse.
Jeg er godt klar over, at nogle af de danske genanvendelsesvirksomheder i øjeblikket er trængt økonomisk især på grund af eksport til Fjernøsten.
Selv om vi valgte at anvende offentlige midler til støtte for indsamling af plast, vil det ikke være muligt at målrette støtten specifikt til danske virksomheder.
Det er simpelt hen ikke lovligt i forhold til de regler, vi er underkastet internationalt.
I forbindelse med behandlingen af B 100 sidste forår blev der lavet en beretning over forslaget.
Jeg vil gerne kvittere for de forslag, der i den forbindelse kom frem ikke mindst på foranledning af Centrum-Demokraterne.
Jeg er helt enig i, sådan som det blev ønsket i beretningen, at vi, når pilotforsøget vedrørende indsamling af plastflasker og dunke fra husholdningen er afsluttet i foråret 2001, hurtigt tager stilling til en indsamling, og at oplysning over for familierne, børn og unge er et vigtigt led i en vellykket indsamling.
Branchen er en væsentlig partner.
Derfor er der også, som der blev lagt vægt på i beretningen under programmet for renere produkter, givet støtte til et branchestyret forprojekt, der skal indkredse barrierer og problemer for øget indsamling.
Der gøres løbende en stor indsats for at øge fokus på forebyggelse og genbrug i forbindelse med den kommende revision af emballagedirektivet, sådan som der også blev lagt vægt på i beretningen.
Som det fremgår, er det klart regeringens opfattelse, at EU's minimumsmål ikke må blive en sovepude for en indsats, hvor alle relevante aktører bidrager til at øge indsamlingen af plastemballageaffald, især fra transportemballage.